אדר תשפ"ג

מרץ 2023

**הנחיות לאופן הביצוע של בחינה בע"פ בשאלונים 043381 ו - 043371**

נבחנים הזכאים לבחינה בע"פ יענו על **כל** השאלות בבחינה, בהתאם להנחיות בשאלון.

**מועד קיום הבחינות**  
יש לקיים את הבחינות לנבחנים עם לקויות למידה הנבחנים בע"פ ביחד עם כלל התלמידים ביום הבחינה בכתב, בשעת הבחינה.

**הבוחן**הבוחן בבחינה בע"פ הואמורה מתחום דעת ביולוגיה המגיש לבחינות בגרות באותה רמה ושאלון, מאותו בי"ס או מבי"ס אחר, אך **אינו** מלמד את הנבחן. בית הספר אחראי על שיבוץ בוחן. ניתן להתייעץ עם המנחה הבית ספרי לביולוגיה לבתי ספר שיש להם הדרכה ועם המנחה המחוזי לביולוגיה לבתי ספר שאין להם הדרכה בביולוגיה.

**משך הבחינה**

בשאלונים 043381/043371 ככלל, במחצית מזמן הבחינה, התלמיד ישב עם טופס הבחינה וירשום לעצמו נקודות במחברת בחינה. יש לשמור מחברת זו בבית הספר אם תידרש לצורך בקרה.   
במהלך חלק זה ניתן לשבת בכתה בה נבחנים בכתב תלמידים במבחן הבגרות בביולוגיה.  
המלצה לחלוקת זמן: לפרק א' כ- 15 דקות   
 לפרק ב' כ- 18 דקות   
 לפרק ג' כ- 15 דקות  
 לפרק ד' כ- 12 דקות  
לאחר מכן, התלמיד יענה על השאלות בפרקים ב+ג+ד לבוחן, בחדר בו לא יושבים תלמידים נוספים, במשך כשליש מזמן הבחינה ולא פחות מ 20 דקות

**מהלך הבחינה**במהלך הבחינה, הבוחן ירשום במחברת בראשי פרקים את תשובות התלמיד, ובצמוד לכל תשובה ירשום בעיפרון את הציון שנתן לו על כל שאלה .   
את חלק הבחינה המתקיים בע"פ הבוחן יכול להקליט ברשמקול ולהיעזר בהקלטה לצורך הערכה.

**על הבוחן להימנע מכל תיווך, רמיזה או משוב לתלמיד.**

**דיווח** **הציון**

יש לדווח על הציון בהתאם להנחיות המעודכנות [באתר אגף הבחינות](http://cms.education.gov.il/EducationCMS/Units/Exams/HanchayotVenehalim/Hodaot/), באפליקציה או בטופס (9544) בהתאם להנחיות אגף הבחינות. על רכז הבגרויות של ביה"ס לבדוק מול אגף הבחינות.

הבוחן בע"פ ידווח את **הציון הסופי** של הנבחן. (ציון אחד)

יש לשמור את מחברת הבחינה ופירוט הציונים בבית הספר, במהלך שנתיים מיום הבחינה.